EkBass/fiwiki-20250220-pages-articles huggingface dataset:
Lex Tokoi

Lex Tokoi eli laki tasavallan presidentin armahdusoikeuden väliaikaisesta laajentamisesta (158/1944) oli maaliskuussa 1944 voimaan tullut määräaikainen säädös.158/1944: Laki tasavallan presidentin armahdusoikeuden väliaikaisesta laajentamisesta. Finlex Sen nojalla presidentti saattoi armahtaa vuonna 1918 käytyyn Suomen sisällissotaan eli "kapinaan" osallistuneet kapinalliset suomalaiset, valtiopetoksesta tuomitut ja ulkomaille paenneet punaiset, mikäli he eivät olleet toimineet ulkomailla Suomea vahingoittavasti, ja he saivat palata Suomeen joutumatta syytteeseen."Lex Tokoi". Pöytäkirja (s. 54), XIX puoluekokous 1946, Suomen Sosialidemokraattinen Puolue. Työväen Arkisto Majander, Mikko: Oskari Tokoin paluu. Uutispäivä Demari 21.9.2006. Armahduslakia on kutsuttu Lex Tokoiksi, koska sen tunnetuin kohde oli Oskari Tokoi. Hän oli lähtenyt maanpakoon sisällissodan lopulla Venäjälle ja ryhtynyt siellä Muurmannin legioonan poliittiseksi neuvonantajaksi; Britannia oli alkujaan perustanut legioonan estämään Saksan interventiota Luoteis-Venäjälle. Sisällissodan lopputuloksen vuoksi saksalaisinterventio jäi toteutumatta ja paenneista suomalaisista punaisista koottu legioona taisteli Vienan ja Petsamon sotaretkiin lähteneitä suomalaisia vapaaehtoisia, heimosotureita vastaan. Britannian purettua legioonan 1920 Tokoi siirtyi Kanadan kautta Yhdysvaltoihin 1921. Laki ei kuitenkaan tullut koskemaan esimerkiksi Otto Wille Kuusista ennen kaikkea siksi, että hän oli toiminut Neuvostoliiton asettaman nukkehallituksen eli Terijoen hallituksen johdossa Suomen talvisodan aikana 1939–1940. Lex Tokoi oli voimassa 10.3.1944–1.7.1944. == Lähteet == ==Aiheesta muualla== * Laki tasavallan presidentin armahdusoikeuden väliaikaisesta laajentamisesta (158/1944) – alkuperäinen säädös Luokka:Suomen sisällissota Luokka:Henkilön mukaan nimetyt lait Luokka:1944
Läppäventtiili

Läppäventtiili on kaksitahtisissa polttomoottoreissa, usein mopoissa ja kevytmoottoripyörissä esiintyvä moottorin osa. Sen tehtävänä on sallia polttoaineen virtaus vain toiseen suuntaan, eli kampikammioon päin. Läppäventtiili koostuu läppärungosta, yleensä metallisista tai komposiittimateriaaleista valmistetuista läpistä, sekä rajoitinläpistä jotka estävät läppien liian suuren aukeamisen. Ilman läppäventtiiliä männän kampiakselia päin etenevä liike pakottaisi kampikammiossa olevan seoksen takaisin kaasuttimeen päin. Läppärungon rakenne on epäedullinen virtauksen kannalta. Luokka:Polttomoottorit Luokka:Venttiilit
Sanni Orasmaa

Sanni Orasmaa (s. 12. lokakuuta 1972 Helsinki) on suomalainen jazzlaulaja ja pedagogi. Hän valmistui taiteiden maisteriksi Itävallasta Grazin taidekorkeakoulun jazzosastolta vuonna 2000 professoreinaan jazzlaulajat Sheila Jordan, Mark Murphy ja Jay Clayton. Orasmaan muita opettajia ovat olleet muun muassa Yuseef Lateef, Dr. Billy Taylor ja Maija Hapuoja. Orasmaan ura on kattanut esiintymisiä klubeissa ja festivaaleilla pohjoismaiden lisäksi muun muassa Italiassa, Puolassa, Saksassa, Itävallassa, Kiinassa ja Yhdysvalloissa. Hän oli yksi kansainvälisen Betty Carter's Jazz Ahead -kilpailun voittajista vuonna 2000, minkä johdosta Orasmaa esiintyi kolmessa konsertissa Washingtonin Kennedy Centerissä ja vieraili Brandford Marsaliksen juontamassa JazzSet-ohjelmassa Yhdysvaltain valtakunnallisessa radiolähetyksessä. Hänet on profiloitu Yhdysvaltojen yleisradion NPR:n ja Jazz Smithsonian -instituutin tuottamassa dokumenttisarjassa The Jazz Singers, jonka juontaa laulaja Al Jarreau. Vuosina 2000–2007 Orasmaa asui New Yorkissa esiintyen paikallisilla klubeilla (muun muassa Knitting Factory, Sweet Basil, Blue Note, Cornelia Street Cafe, Zinc Bar ja Rainbow Room), tehden yhteistyötä lukuisten muusikoiden kanssa, muun muassa George Gruntz Orchestra, Ted Curson, Matthew Garrison, Jeff "Tain" Watts, Ron McClure, Ron Affif, Ben Monder, Charlie Hunter, Bobby Previte ja Kirk Nurock. Orasmaa on tehnyt useita kiertueita, levytyksiä ja esiintymisiä radiossa ja televisiossa suomalaisten artistien kanssa, muun muassa Hector, Jari Sillanpää, Waltari, RinneRadio, Olli Ahvenlahti, Heikki Sarmanto ja Mika Pohjola. Hän on toiminut vakinaisena opettajana Brooklyn konservatorion jazzosastolla, Slope Music Studiossa New Yorkissa, Kuopion Musiikki- ja Tanssiakatemiassa, Kuopion konservatoriossa ja Jyväskylän ammattikorkeakoulussa, sekä vierailevana opettajana Yhdysvaltojen ja Suomen lisäksi lukuisissa oppilaitoksissa muun muassa Kreikassa, Ukrainassa, Itävallassa ja Unkarissa. == Aiheesta muualla == *Sanni Orasmaan kotisivut Luokka:Suomalaiset jazzlaulajat Luokka:Vuonna 1972 syntyneet Luokka:Elävät henkilöt
Royal Hunt

Royal Hunt on tanskalainen progressiivista metallia esittävä yhtye. Sen perusti André Andersen vuonna 1991. ==Diskografia== Studioalbumit * * * * * * * * * * * * * * * * EP:t * * * * Livealbumit * * * * * Singlet * * ==Aiheesta muualla== * Virallinen sivusto Luokka:Tanskalaiset progressiiviset metalliyhtyeet
Claiborne Pell

Claiborne de Borda Pell (22. marraskuuta 1918 - 1\. tammikuuta 2009) oli yhdysvaltalainen demokraattisen puolueen poliitikko. Hän istui vuosina 1961–1997 Yhdysvaltain senaattorina Rhode Islandilta. Pell syntyi New Yorkissa ja valmistui Princetonin sekä Columbian yliopistoista. Hänestä tuli Rhode Islandin historian pitkäaikaisin edustaja liittovaltion senaatissa. Pell-tuki on nimetty hänen mukaansa. Pellillä oli vaimonsa Nualan kanssa neljä lasta. Hän joutui viimeisinä vuosinaan turvautumaan pyörätuoliin ja hän kärsi Parkinsonin taudista.http://www.projo.com/extra/2005/thepells/print.htm Pell kuoli tammikuussa 2009 90-vuotiaana. == Lähteet == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1918 syntyneet Luokka:Vuonna 2009 kuolleet
Nimeni on Trinity – paholaisen oikea käsi

Nimeni on Trinity – paholaisen oikea käsi (Lo chiamavano Trinità) on vuonna 1970 julkaistu italowestern. Elokuvan ohjasi Enzo Barboni ja pääosissa ovat Terence Hill ja Bud Spencer. Elokuva kertoo lännen nopeimmasta vetäjästä Trinitystä ja hänen veljestään Bambinosta joka toimii väliaikaisesti sheriffinä. Majuri Harriman ei voi sietää tätä kaksikkoa ja on koko ajan yrittämässä saada veljeksiä pois elävien kirjoista sekä yrittää häätää mormonit pois mailtansa. Eikä veljeskaksikko voi olla puuttumatta tähän. Elokuvalle julkaistiin jatko-osa vuonna 1971 Trinity ratsastaa jälleen. == Kuvauspaikat == Kohtaukset, joissa Terence Hill matkustaa autiomaahan ja osaksi "Posada", johon hän saapuu syömään (alussa ja lopussa elokuvaa) kuvattiin Castel Porzianon rannalla Rooman laitamilla Camerata Nuovassa, joka on Rooman maakunnassa sijaitseva 480 asukkaan kaupunki, kuvauspaikkoja oli Abruzzon ja Latiumin rajalla. Kamerat oli sijoitettu niin, että meri oli kameroiden takana. Kuvauksia tehtiin pääasiassa Camposecco-laakson Park Montin Simbruinin alueella, Abruzzon rajan läheisyydessä. Vesiputouskohtaus kuvattiin Monte Gelaton vesiputouksilla Trejajoen laaksossa. Kylä rakennettiin De Laurentis Pontinan varrelle, ja se on sittemmin purettu. == Näyttelijät == * Terence Hill – Trinity * Bud Spencer – Bambino * Farley Granger – Majuri Harriman * Steffen Zacharias – Jonathan * Dan Sturkie – Tobias * Remo Capitani – Mezcal ==Arvioita== Video-oppaassa vuodelta 1994 Nimeni on Trinity saa kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1970 italialaiset elokuvat Luokka:Italialaiset lännenelokuvat Luokka:Enzo Barbonin ohjaamat elokuvat
Friedrich Bergius

Friedrich Karl Rudolf Bergius (11. lokakuuta 1884 Breslau – 30. maaliskuuta 1949 Buenos Aires) oli saksalainen kemisti, joka tunnetaan Bergius- prosessista, jonka avulla voidaan valmistaa synteettistä polttoainetta ruskohiilestä. Bergius ja Carl Bosch palkittiin vuonna 1931 Nobelin kemianpalkinnolla kemian korkea­paine­menetelmien keksimisestä ja kehittämisestä. Toisen maailmansodan jälkeen Bergius muutti Argentiinaan. Hän kuoli Buenos Airesissa 30. maaliskuuta 1949. == Aiheesta muualla == * Bergiuksen elämäkerta Nobel-säätiön sivuilla Luokka:Nobelin kemianpalkinnon saajat Luokka:Saksalaiset kemistit Luokka:Vuonna 1884 syntyneet Luokka:Vuonna 1949 kuolleet
Max Pommer

Max Pommer (s. 9. helmikuuta 1936 Leipzig) on saksalainen kapellimestari ja musiikkitieteilijä. Hän opiskeli pianonsoittoa ja orkesterinjohtoa Leipzigin konservatoriossa sekä musiikkitiedettä Leipzigin yliopistossa. Hän sai myöhemmin opetusta myös Herbert von Karajanilta. Pommer nimitettiin vuonna 1975 Leipzigin yliopistollisen kuoron musiikinjohtajaksi. Vuonna 1978 hän perusti Gewandhaus-orkesterin jäsenten kanssa Neues Bachisches Collegium Musicum Leipzig -barokkimusiikkiyhtyeen. Vuosina 1987–1991 hän toimi Leipzigin radion sinfoniaorkesterin ylikapellimestarina. Pommer nimitettiin vuonna 1990 Saarlandin musiikkiakatemian orkesterinjohdon professoriksi. Hän on johtanut muiden muassa J. S. Bachin, Georg Friedrich Händelin, Claude Debussyn, W. A. Mozartin, Einojuhani Rautavaaran, Kalevi Ahon, Kurt Weillin, Hanns Eislerin, Paul Dessaun sekä Arnold Schönbergin musiikin levytyksiä. Luokka:Saksalaiset kapellimestarit Luokka:Vuonna 1936 syntyneet Luokka:Elävät henkilöt
Ferdinand Mülhens

Ferdinand Mülhens oli saksalainen kosmetiikka-alan yrittäjä, joka omisti vuonna 1792 perustetun kosmetiikkatehtaan Kölnissä. Yhtiön täydellinen nimi oli Eau de Cologne & Parfumerie Fabrik Glockengasse 4711 gegenűber pferdepost, Ferd. Mülhens, Köln, Rhein. Yhtiön alkuperäinen nimi oli Farina, mutta oikeuden päätöksellä Mülhensiä kiellettiin käyttämästä sitä. Ranskalaiset miehittivät Kölnin kaupungin vuonna 1794 ja numeroivat talot ja korttelit; parfyymitehtaan korttelin numeroksi tuli 4711. Koska alkuperäinen nimi meni kieltoon, yrittäjä päättikin käyttää tehdaskorttelin numeroa tavaramerkkinään; päätös oli sattumoisin erinomainen, ja numerosta tuli hänen tuotteidensa maailmankuulu tavaramerkki. Valmistuslisenssejä myönnettiin kitsaasti, ja niiden saamisen ehdoton edellytys oli spriin korkea laatu sekä muiden raaka- aineiden ostaminen alkuperäiseltä valmistajalta. Yksi lisenssi myönnettiin Suomeen Valtion Alkoholiliikkeelle vuonna 1920, ja se oli voimassa kieltolain loppuun asti eli vuoteen 1932, vaikkei kosmetiikan valmistus koskaan mikään suuri menestys ollutkaan. Tarkoitukseen perustettiin oma osasto, Teknokemia eli Tekno. Yhtiö lähetti opettajaksi ja hajuvesimestariksi Rajamäen tehtaille erittäin ammattitaitoisen naiskemistin, neiti Elly Buchholzin, joka ehti lopulta lyhyeksi jääneen olonsa aikana oppia hiukan suomeakin; hänen mielisanontansa Teknon väelle oli: ==Katso myös== *Kölninvesi *Johann Maria Farina ==Lähteet== * Rajamäen tehdasmuseo * Olli Vehviläinen: Rajamäen tehtaat 1888–1963 Luokka:Kosmetiikka Luokka:Saksalaiset yritysjohtajat Luokka:Kölnin historia
Boondock Saints – Etelä-Bostonin enkelit

The Boondock Saints – Etelä-Bostonin Enkelit on vuonna 1999 julkaistu, Troy Duffyn ohjaama ja kirjoittama jännityselokuva. Elokuvan pääosissa Sean Patrick Flanery ja Norman Reedus esittävät veljeksiä, jotka ottavat lain omiin käsiinsä ja uskoen toteuttavansa Jumalan tahtoa he alkavat tappaa rikollisia. Pian joukkoon liittyy myös heidän ystävänsä mafian juoksupoika David Della Rocco. Yhdessä he päättävät puhdistaa kotikaupunkinsa Bostonin rikollisjärjestöistä. Murhia alkaa tutkia Willem Dafoen esittämä FBI:n tutkija Paul Smecker. Duffy käsikirjoitti elokuvan omiin kokemuksiinsa pohjautuen. Elokuvaa esitettiin vain viidessä elokuvateatterissa vain yhden viikon ajan ja se sai heikkoja arvosteluja. Elokuva vedettiin lopullisesti pois teattereista Columbinen koulusurmien takia. Elokuva sai kuitenkin uuden elämän VHS- ja DVD- julkaisun myötä. Suosio kasvoi katsojien keskuudessa, ja elokuva sai kulttimaineen. Elokuvalla julkaistiin kymmenen vuotta myöhemmin jatko-osa The Boondock Saints II: All Saints Day. Luokka:Yhdysvaltalaiset jännityselokuvat Luokka:Vuoden 1999 yhdysvaltalaiset elokuvat Luokka:Mafiaelokuvat
Seututie 438

Seututie 438 on Etelä-Savossa kulkeva seututie. Tie kulkee Sulkavan, Savonlinnan, Puumalan ja Ruokolahden kunnissa. Tie muodostaa yhteyden Sulkavalta Imatralle. Sen alkupisteet ovat seututie 435 Sulkavan Iitlahden läheisyydessä ja Virmutjoki Ruokolahdella. Tiellä oli lossiyhteys Vekaransalmella lokakuuhun 2019 asti, jolloin uusi Vekaransalmen silta valmistui. Tien pituus on noin 61 kilometriä. Seututie 438 kulkee myös noin neljä kilometriä Vilkaharjua pitkin sekä Lohilahden kylän läpi, joka on tieosuuden ainut taajama. ==Reitti ja tieyhteydet== * Iitlahti (seututie 435) * Tiimataipale * Lohilahti (yhdystie 4401) * Lieviskä * Eräjärvi * Virmutjoki (kantatie 62) ==Lähteet== * ==Aiheesta muualla== * Ely-keskus Vekaransalmen lossin korvaaminen sillalla. 438 luokka:Sulkavan liikenne luokka:Puumalan liikenne luokka:Ruokolahden liikenne
A Bit of What You Fancy

A Bit of What You Fancy on Isosta-Britanniasta tulevan hard rock -yhtye The Quireboysin debyyttialbumi. Albumi julkaistiin EMIn kautta vuonna 1990 ja se nousi Ison-Britannian albumilistalla sijalle kaksi. Levyltä julkaistiin neljä raitaa singleinä (7 O'Clock, Hey You, I Don't Love You Anymore ja There She Goes Again) ja jokaisesta kuvattiin musiikkivideo. Hey You nousi korkeimmalle singlelistalla, saavuttaen sijan 14. Levyllä rumpuja soittaa mm. Bob Dylanin sekä Steve Marriottin kanssa työskennellyt Ian Wallace, vaikkei hän ollutkaan varsinaisesti The Quireboysin jäsen. Levyn äänittäjänä sekä toisena tuottajana toimi Jim Cregan, joka soittaa Rod Stewartin yhtyeessä kitaraa. ==Kappaleet== # # # # # # # # # # # # == Kokoonpano == * Spike – laulu * Guy Bailey – kitara * Guy Griffin – kitara * Nigel Mogg – bassokitara * Ian Wallace – rummut * Chris Johnstone – koskettimet === Taustamuusikot === * Myrna Mathews – taustalaulu * Clydene Jackson – taustalaulu * Julia Walters – taustalaulu * Kevin Savigan – jousisovitukset * Lee Thornberg – huuliharppu == Arvostelut == * Allmusic: Allmusic review == Singlet == Singlen kansi Nimi Julkaisuvuosi Listasijoitus There She Goes Again 1988 #87 7 O'Clock 1989 #36 Hey You 1989 #14 I Don't Love You Anymore 1990 #24 == Lähteet == Luokka:Vuoden 1990 esikoisalbumit Luokka:The Quireboysin albumit
Selkäuimari

Selkäuimari (ent. selkäuimarimonni) (Synodontis nigriventris) on ripsimonneihin kuuluva kala, jonka merkillepantavin piirre on tapa uida vatsa ylöspäin. == Koko ja ulkonäkö == Selkäuimari on yleensä 7–10 senttimetrin mittainen.http://www.faunatar.fi/fin/index.php?page_id=347 == Alkuperä == Selkäuimari on kotoisin Kongo-joen alueelta Afrikasta. == Käyttäytyminen ja lisääntyminen == Selkäuimari ui nimensä mukaisesti vatsa ylöspäin. Tämän tavan uskotaan kehittyneen helpottamaan ravinnon saamista kelluslehtisten kasvien ja vedenalaisten juurakoiden alta. Selkäuimarimonni viihtyy parvissa. Yksin siitä tulee hyvin arka. Se ei kiusaa muita kaloja, mutta ei viihdy aggressiivisten asuinkumppanien seurassa. Kutuaikana selkäuimarimonnit munivat kuoppaan tai onkaloon ja vahtivat munia yhdessä. Poikaset, jotka kuoriutuvat noin viikon kuluttua munimisesta uivat aluksi normaalisti, mutta omaksuvat pian ylösalaisen asennon. == Vesiolot ja ravinto == Veden pH-arvon tulee olla 6,0–8,0 ja lämpötilan 22–26 °C. Veden pitää olla pehmeää tai keskikovaa (alle 15°dH). Akvaarion vähimmäiskoko pienelle parvelle on 120 litraa. Ripsimonni on parvikala, ja sitä tulisi pitää vähintään 5 yksilön parvissa. Se on hyvin arka yksin tai liian pienessä ryhmässä. Selkäuimarimonnin pääravintoa ovat pienet selkärangattomat, joita se etsii esimerkiksi vesikasvien lehtien ja uppotukkien alta. Akvaariossa sille kelpaavat kaikenlaiset hiutaleet ja tabletit, sillä se liikkuu kaikissa vesikerroksissa. Eläviä tai pakastettuja hyönteisiä olisi hyvä antaa silloin tällöin. == Lähteet == == Aiheesta muualla == * *www.scotcat.com Luokka:Akvaariokalat Luokka:Ripsimonnit
JP Kangas

JP Kangas on tamperelainen stand up -koomikko. Kankaan eräänlaisena "tavaramerkkinä" ovat oivaltavat sekä lyhyet onelinerit. JP Kangas on Pohjoismaiden suurimman stand up -festivaalin Tomaatteja Tomaatteja kong- show'n kaksinkertainen voittaja, vuosilta 2006 ja 2007. Lisäksi hänet on valittu viihdeohjelmien Suomen-mestariksi vuonna 2008. Kangas on nähty televisiossa useissa eri ohjelmissa, kuten Huips!, Tammerkosken sillalla, Suomen Las Vegas ja Nenäpäivä-show. == Lähteet == == Aiheesta muualla == *JP:n kotisivut *JP Kangas (Coppamedia Productions) Luokka:Suomalaiset stand up -koomikot Luokka:Syntymävuosi puuttuu Luokka:Elävät henkilöt
Ville Heiskanen

Ville Heiskanen (s. 7. toukokuuta 1985) on suomalainen lentopalloilija, joka pelaa kaudella 2015-2016 Pielaveden Sampon riveissä lentopallon mestaruusliigassa. Hän on pelannut urallaan myös VaLePan, Riennon kuin myös MuurLen riveissä. Ville tunnetaan lähimmässä ystäväpiirissä nimellä Majesteetti. == Ura == Heiskanen aloitti lentopallon harrastamisen tosimielellä vasta 18-vuotiaana; aiemminkin hän oli toki ottanut tuntumaa lajiin. Hän opiskeli vuosina 2001–2003 Kuortaneen urheilulukiossa, josta yleensä saadaan tämän päivän lentopallotähdet Suomesta maailmalle. Kuortaneelta hänen tiensä vei Joensuun Rientoon, josta kaudeksi 2006-2007 Keski-Savon Pateriin. Paterissa Heiskanen nousi joukkueen runkopelaajaksi nopeasti. Vuonna 2007 Heiskanen teki sopimuksen Vammalan Lentopallon kanssa, tavoitteenaan kehittää itseänsä entistä paremmaksi pelaajaksi huippuseuran avulla. Kausi 2008 oli lopullinen läpimurtokausi Heiskasella, kun hän pääsi VaLePan aloituskuusikkoon, sekä yhdeksi liigan parhaimmista yleispelaajista. Kausi huipentui VaLePan historian toiseen saavutettuun SM-mitaliin, joka oli pronssia. Heiskanen jatkoi edelleen Vammalan Lentopallossa kaudella 2008-2009, mutta tämän jälkeen hän piti välivuoden korkeimmalta sarjatasolta pelatessaan Haukivuoren Kisailijoissa. Kaudeksi 2011-2012 Heiskanen teki sopimuksen Muuramen Lentopallon kanssa ja palasi Mestaruusliigaan vuoden tauon jälkeen. MuurLen kausi oli seurahistorian paras: Heiskanen teki joukkueensa kanssa historiaa sijoittumalla MuurLen kanssa runkosarjassa peräti neljänneksi. Pudotuspeleissä MuurLe tippui PerPolle jo puolivälierissä. Tämän jälkeen muutaman ykkössarjassa (Mikkelin passarit) vietetyn vuoden jälkeen Heiskanen palasi liigaan Pielaveden Sampon paidassa. == Muuta == Heiskanen opiskelee liikunnanopettajaksi. Hänen muita harrastuksiaan ovat kalastus ja frisbeegolf. == Saavutukset == ===Saavutukset lentopallossa=== * SM-pronssia 2008 * 43 maaottelua junioreissa * 2 SM-kultaa nuorissa * SM-hopeaa nuorissa 2008 ===Saavutukset beach volleyssa=== * SM-pronssia junioreissa * Suomen edustus junioreiden EM-kisoissa * SM-pronssia miehissä 2012 == Joukkueet == 2004-2006 Joensuun Riento 2006-2007 Keski-Savon Pateri 2007-2009 Vammalan Lentopallo 2011-2012 Muuramen Lentopallo 2013-2015 Mikkelin Passarit 2015-2016 Pielaveden Sampo 2018-2019 Akaa-Volley Luokka:Suomalaiset lentopalloilijat Luokka:Vuonna 1985 syntyneet Luokka:Elävät henkilöt
Aura-seura

Aura-seura oli nuorten yliopisto-opettajien vuonna 1815 Turussa perustama kirjallis-filosofinen seura, joka syntyi romantiikan ja kansallisten aatteiden merkeissä.Pikku Jättiläinen, s. 555 Se jatkoi 1700-luvulla toimineen Aurora- seuran perinteitä. Aura julkaisi vuosina 1817–1818 kirjallista Aura- kalenteria, jonka nimeksi Linsén ehdotti ensin Selmaa sekä aikakauslehteä nimeltään Mnemosyne (ilmestyi 1819–1823). Auraan kuului Suomen silloisen kulttuurielämän vaikuttajista muiden muassa A. I. Arwidsson, J. J. Tengström, Reinhold von Becker, A. G. Sjöström ja J. G. Linsén, joka oli seuran perustaja ja sen innokkain jäsen. Auran jäsenet laativat muun muassa kansallisia kulttuuriohjelmia. Ohjelmien laadintaan oli innoittamassa Suomen uusi asema Venäjän autonomisena suuriruhtinaskuntana. Tengströmin Aurassa ilmestynyt ohjelmakirjoitus (Muutamista Suomen kirjallisuuden ja kulttuurin esteistä) edusti konservatiivista linjaa. Arwidsson taas ammensi kansallisromantiikasta ja kiivaili suomalaisen kansallisuuden puolesta. Arwidsson kirjoitti aluksi seuran Mnemosyneen, mutta aikaa myöten lehti ei enää tyydyttänyt häntä. Hän olisi halunnut tehdä siitä julistavamman. Aura-seuralaiset ja erityisesti Arwidsson olivat maan johtomiesten tarkkailussa. Uusia, vapaamielisiä aatteita pidettiin yhteiskuntarauhan uhkana. Suomessa niihin katsottiin sekaantuneen Aura-seuralaisten lisäksi myös muita yliopistomiehiä, joiden muinaisuuteen ja romantiikkaan mieltynyt suuntaus oli maan johtomiehistä hullutusta. Sekä seuran jäsenet että heidän julkaisemansa lehdet olivat ruotsinkielisiä. Poikkeuksena oli Reinhold von Becker, joka toimitti suomenkielisiä Turun Wiikko-Sanomia. Von Becker sanoutui irti Aura-seuralaisten keskuudessa yleisestä ja kansallisromantiikkaan liittyneestä kansan luonnontilan ihannoinnista. Esimerkiksi Linsén ja Arwidsson pitivät kansanvalistusta luonnonmukaisuuden turmeluna. Von Beckerin mielestä se taas oli välttämätöntä sivistystyötä. Hän ilmoitti oman lehtensä tavoitteiksi kansan lukutaidon parantamisen, kielenhuollon ja opetuksen. == Lähteet == * Yrjö Karilas (toim.): Pikku Jättiläinen, Suomenmaa, Historiamme kuuluisia yhdistyksiä, s. 555, 8. painos, WSOY 1958 === Viitteet === Luokka:Suomalaiset kirjallisuusseurat Luokka:Suomen suuriruhtinaskunta Luokka:Turun historia
Kiribatin vaakuna

Kiribatin vaakuna muodostuu nousevan auringon yllä lentävästä keltaisesta fregattilinnusta, punaisesta taustasta sekä sinisistä ja valkoisista raidoista, Tyynenmeren symboleista. Raitojen kolme ryhmää kuvaavat Gilbert-, Phoenix- ja Linesaaria. Auringon seitsemäntoista sädettä kuvaavat kuuttatoista Gilbertsaarta sekä Banabaa. Vaakunan alla olevassa nauhassa lukee i-kiribatin kielellä motto Te Mauri Te Raoi Ao Te Tabomoa eli terveys, rauha ja hyvinvointi. Vaakunaa esitettiin silloisten Gilbert- ja Ellicesaarten tunnukseksi 1. toukokuuta 1937 ja se hyväksyttiin Kiribatin viralliseksi vaakunaksi vuonna 1979 uuden moton myötä. Kiribatin lipussa on sama aihe kuin vaakunassa, mikä johtuu siitä, että vaakuna toimi inspiraationa itsenäisen Kiribatin lipulle.. == Lähteet == Luokka:Valtioiden vaakunat Luokka:Kiribati
Trisul

Trisul () on kolmesta huipusta muodostuva vuori Intian Uttarakhandin osavaltiossa. Se sijaitsee Himalajan vuoristoalueeseen kuuluvassa Kumaunin vuoristossa. Trisulin huipuista korkein on Trisul I (7 120 m). Trisul II on 6 690 ja Trisul III 6 007 metriä korkea. Vuori on käytännössä pohjois-etelä- suuntainen massiivi, josta kohoaa kolme erillistä huippua. Trisul muodostaa Nanda Devin kansallispuistoa rajaavan vuoristoketjun lounaiskulman. Se on 15 kilometrin päästä alueen suurimmasta vuoresta Nanda Devistä. Trisul on nimetty Shivan kolmikärkisen atraimen mukaan. Trisul I oli vuonna 1907 ensimmäinen valloitettu yli 7 000 metriin kohoava huippu maailmassa. Se säilyi korkeimpana valloitettuna huippuna yli 20 vuoden ajan, kunnes Alaivuorilla sijaitseva Pik Lenin valloitettiin vuonna 1928. == Lähteet == == Aiheesta muualla == Luokka:Intian vuoret Luokka:Uttarakhandin maantiede
Dunagiri

Dunagiri on 7 066 metriin kohoava vuori Himalajan Intiaan ulottuvassa osassa. Se sijaitsee Uttarakhandin osavaltiossa. Dunagiri on yksi niistä vuorista, jotka muodostavat Nanda Devin kansallispuisto ympäröivän vuoriketjun. Dunagiri valloitettiin ensimmäisen kerran 5. heinäkuuta 1939, kun sveitsiläiset André Roch, F. Steuri ja D. Zogg nousivat huipulle. == Kuvagalleria == Kuva:Dunagiri from Kartik Swami Temple.jpg|Dunagirin huippu kuvattuna Kartik Swami -temppeliltä. Kuva:Conv DSC 0630 w.jpg|Dunagiri kuvattuna Kuari Passista. Kuva:Dunagiri2.jpg|Dunagiri kuvattuna Kuari Passista. == Lähteet == Luokka:Intian vuoret Luokka:Uttarakhandin maantiede
Üöhee Bülüü

Üöhee Bülüü () eli Verhneviljuisk () on maalaiskunta (nasleg) ja sen keskuskylä Verhneviljuiskin ulusin keskiosassa, Sahan tasavallan pohjoisosassa, Venäjällä. Verhneviljuisk on Verhneviljuiskin ulusin eli piirin hallinnollinen keskus. Se sijaitsee Viljuin varrella 677 kilometrin päässä tasavallan pääkaupungista Jakutskista länteen. == Asukasluvun kehitys == *6 300 (1989) *7 100 (2001) ==Lähteet== Verhneviljuisk
Lance Bass

James Lance Bass (s. 4. toukokuuta 1979) on yhdysvaltalainen popmuusikko. Hän tuli tunnetuksi 'N Sync -yhtyeen jäsenenä. Bassin vanhemmat ovat Jim ja Diane Bass. Hänellä on isosisko Stacy. Bassit asuivat Mississippin osavaltiossa, ja poika oli varhaislapsuudestaan saakka kiinnostunut tähtitieteestä ja avaruudesta. Hänen haaveensa oli päästä astronautiksi NASA:lle. Bass sai baptistisen kasvatuksen. Hän on ilmoittanut käyvänsä säännöllisesti kirkossa. Bass oli mukana N' Syncissä sen perustamisesta 1995 lähtien. N' Sync oli yksi kaikkien aikojen menestyneimmistä poikabändeistä, mutta Bass ei ole sen hajoamisen jälkeen julkaissut sooloalbumia. Maaliskuussa 2007 hän ilmoitti julkaisevansa omaelämäkertateoksen Out of Sync. Bass pyörtyi vuonna 1999 pidetyn konsertin jälkeen. Syyksi todettiin sydämen rytmihäiriö, joka vei tähden myöhemmin korjausleikkaukseen. Elokuussa 2002 Bass pääsi opiskelemaan kosmonautiksi Tähtikaupunkiin. Bassin oli tarkoitus lähteä Sojuz TMA-1 -avaruuslennolle lokakuussa 2002, mutta hanke kaatui ja hänen paikkansa otti Juri Lontšakov. Bass kertoi olevansa homoseksuaali ensimmäistä kertaa julkisesti People-lehdessä heinäkuussa 2006. Joulukuussa 2014 Bass meni naimisiin Michael Turchinin kanssa Los Angelesissa. == Lähteet == Luokka:Yhdysvaltalaiset laulajat Luokka:Vuonna 1979 syntyneet Luokka:Elävät henkilöt
Kelly Johnson

Kelly Johnson (20. kesäkuuta 1958 – 15. heinäkuuta 2007) oli englantilainen heavy metal -muusikko. Hän oli Girlschool-yhtyeen alkuperäinen kitaristi. Hän kuitenkin jätti yhtyeen vuonna 1984 ja vetäytyi Los Angelesiin. Johnson menehtyi 15. heinäkuuta 2007 sairastettuaan seitsemän vuotta selkäytimen syöpää. ==Diskografia== ===Studioalbumit=== * Demolition (1980) * Hit and Run (1981) * Screaming Blue Murder (1982) * Play Dirty (1983) * 21st Anniversary: Not That Innocent (2002) ===EP:t=== * St. Valentine's Day Massacre (EP Motörheadin kanssa) (1981) * Live and More (EP) (1982) * Wildlife (EP) (1982) * 1-2-3-4 Rock and Roll (EP) (1983) ===Livealbumit=== * Girlschool Live (1995) * King Biscuit Flower Hour Presents Girlschool (1997) * Race with the Devil Live (1998) * Race with the Devil (2002) ===Kokoelmat=== * Cheers You Lot! (1989) * C'mon Let's Go (1991) * The Collection (1991) * The Best of Girlschool (1993) * From the Vaults (1994) * Emergency (1997) * The Collection (2 CD) (1998) * Can't Keep a Good Girl Down (1999) * The Very Best of Girlschool (2002) * Wild at Heart (2006) * The Singles (2007) ===Singlet=== * Take It All Away / It Could Be Better (1979) * Emergency / Furniture Fire (1980) * Nothing to Lose / Baby Doll (1980) * Race With The Devil / Take It All Away (1980) UK #49 * Yeah Right / The Hunter (1980) * Hit And Run / Tonight (1981) UK #32 * C'Mon Let's Go / Tonight (live) (1981) UK #42 * Don't Call It Love / Wildlife (1982) * 20th Century Boy / Breaking All the Rules (1983) * Burning in the Heat / Surrender (1984) == Lähteet == ==Aiheesta muualla== *Muistokirjoitus Daily Telegraphissa Luokka:Brittiläiset kitaristit Luokka:Vuonna 1958 syntyneet Luokka:Vuonna 2007 kuolleet
Jordan 196

Jordan 196 oli brittiläisen Gary Andersonin suunnittelema Formula 1 -auto, jota Jordan-talli käytti kaudella 1996. Voimanlähteenä autossa oli Peugeot'n valmista V10-moottori ja se käytti Goodyearin renkaita. Autoa ajoivat brasilialainen Rubens Barrichello ja Ligieriltä siirtynyt brittiläinen Martin Brundle. Jordan lähti kauteen odottavaisena, kun se sai uudeksi pääsponsorikseen tupakkayhtiö Benson & Hedgesin, jonka myötä autojen väritys muuttui keltaiseksi. Aluksi auto nähtiin myös keltaisena. Kausi muistutti paljon aiempia vuosia. Jordan ei kyennyt ollenkaan taistelemaan voitoista eikä muista palkintosijoista. Silloin tällöin saavutetut hyvät aika-ajosuoritukset valuivat usein hukkaan keskeytyksen myötä. Brasilian GP:ssa Barrichello ajoi kotiradallaan aika-ajoissa toiseksi, mutta kilpailu loppui ulosajoon. Brundlella oli usein ongelmia löytää aika-ajoissa parhaita säätöjä autoonsa, koska hänellä oli erilainen ajotyyli. Barrichelloon verrattuna Brundlen lähtöruudut olivat heikkoja. Argentiinan GP:ssa Barrichello avasi kauden pistetilinsä ollen neljäs. Seuraavaksi vuorossa olleessa Euroopan GP:ssa molemmat kuljettajat saavuttivat yhteensä kolme pistettä. Brundle oli kilpailun kuudes ja Barrichello viides, joka uusi sijoituksensa San Marinon GP:ssa. Brundle sijoittui kuudenneksi Kanadan GP:ssa ja Britannian GP:ssa, jossa Barrichello oli neljäs. Hän ajoi puolestaan kuudenneksi kahdessa seuraavassa kilpailussa, Saksan ja Unkarin GP:ssa. Italian GP:ssa Brundle ajoi neljänneksi, joka oli hänen kauden paras sijoitus. Barrichello oli samassa kilpailussa viides. Kauden päätöskilpailussa, Japanissa, Brudle ajoi uran viimeisen F1-kilpailunsa sijoittumalla viidenneksi. Kauden jälkeen talli koki suuria muutoksia, kun Barrichello siirtyi Stewartille ja Brundle lopetti F1-uransa. Heidän tilalleen palkattiin saksalainen Ralf Schumacher ja italialainen Giancarlo Fisichella. Kauden päätteeksi tallin kuljettajat olivat saavuttaneet yhteensä 22 pistettä, joka oli yhden enemmän kuin edelliskaudella. Sijoitus valmistajien MM-sarjassa nousi viidenneksi. ==Formula 1 -tulokset== Lihavointi tarkoittaa paalupaikkaa, kursivointi nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 Jordan Peugeot V10 AUS BRA ARG EUR SMR MON ESP CAN FRA GBR GER HUN BEL ITA POR JPN 22 5. Rubens Barrichello Kesk. Kesk. 4 5 5 Kesk. Kesk. Kesk. 9 4 6 6 Kesk. 5 Kesk. 9 Martin Brundle Kesk. 12 Kesk. 6 Kesk. Kesk. Kesk. 6 8 6 10 Kesk. Kesk. 4 9 5 == Aiheesta muualla == * Jordan 196 - The Formula One Database * Jordan 196 - ChicaneF1 * Jordan 196 - F1Olivier Luokka:Formula 1 -kausi 1996 Luokka:Jordanin Formula 1 -autot
Blasieholmstorg

Blasieholmstorg on aukio Ruotsin pääkaupungissa Tukholmassa. Se sijaitsee Norrmalmin kaupunginosassa, Stallgatanin ja Arsenalsgatanin välillä, Blasieholmenin niemen tuntumassa. Aukion koko on noin 80x20 metriä. Aukion jokaista sivua koristaa pronssinen hevospatsas, jotka ovat jäljennöksiä Venetsian Pyhän Markuksen torin veistoksista.Stockholms stad - Stockholm konst: Konstantinopel – Hästen Viitattu 10.7.2024. Torin laidalla sijaitsee muun muassa Ruotsin kuninkaallinen musiikkiakatemia. Aukio sai nimensä 1800-luvun alussa. ==Lähteet== Luokka:Norrmalm Luokka:Tukholman aukiot
Brunkebergstorg

Brunkebergstorg on yksi Ruotsin pääkaupungin Tukholman aukioista. Se sijaitsee kaupungin keskustan tuntumassa, Norrmalmin kaupunginosassa. Aukio on nimetty Brunkebergin harjun mukaan, joka aikoinaan dominoi Norrmalmin aluetta. 1960- ja 1970-luvulla aukiolta purettiin useita historiallisia rakennuksia. Ainoa selvinnyt vanha rakennus oli Malmtorgsgatan 5, joka on rakennettu vuosina 1897–1899 ja jonka on suunnitellut arkkitehti Erik Josephson alkujaan Nordstjernan-henkivakuutusyhtiön tiloiksi. 1970-luvun tuotoksista huomattavimpia on vuonna 1976 valmistunut Peter Celsingin suunnittelema Sveriges Riksbankin talo, joka on osa samaa kompleksia Sergels torgin puolella sijaitsevan Kulttuuritalon kanssa, sekä 1969–1971 rakennettu Hotel Sergel Plaza, jonka suunnittelusta ovat vastanneet arkkitehdit Malmqvist & Skoogh.Fredric Bedoire: Stockholms byggnader: Arkitektur och stadsbild, s. 104–105. Norstedts, Tukholma 2012. ==Lähteet== ==Aiheesta muualla== Luokka:Norrmalm Luokka:Tukholman aukiot
Södermalmintori

Södermalmintori () on yksi Ruotsin pääkaupungin Tukholman aukioista. Se sijaitsee Södermalmin kaupunginosassa Slussenilla. Aukio on Tukholman aukioista vanhin. Nykyisen muotonsa aukio sai 1930-luvulla kun koko Slussenin alue uusittiin. Aukion kohdalla kohtaavat kadut Götgatan ja Hornsgatan. Aukiolla on historiaa keskiajalle saakka. Se sai kivetyksen vuosina 1637–1639. Aukion laidalla sijaitsee muun muassa Tukholman kaupunginmuseo. Luokka:Södermalm Luokka:Tukholman aukiot
Aho-orvokki

Aho-orvokki (Viola canina) on orvokkeihin kuuluva monivuotinen ruohovartinen kasvi. Se kasvaa Suomessa luonnonvaraisena koko maassa lähinnä melko kuivilla ja avoimilla paikoilla, mutta myös avoimissa metsissä, metsärinteillä sekä lehdoissa. Laji on elinvoimainen ja yleinen Suomessa, mutta Pohjois-Lapissa harvinainen. Lajia esiintyy laajalti myös muualla Euroopassa. Kasvin korkeus on 8–40 cm, ja kukat ovat siniset. Aho-orvokki voi risteytyä muun muassa metsäorvokin (Viola riviniana), hietaorvokin (Viola rupestris), luhtaorvokin (Viola uliginosa) ja rantaorvokin (Viola stagnina) kanssa. Risteymää tavataan erityisesti valoisissa metsissä ja metsänreunoissaSeppo Vuokko, Jorma Peipponen: Kasvit Suomen luonnossa (Otava 2007).. Aho-orvokki jaetaan Suomessa kahteen alalajiin, mätästävään pikkuaho-orvokkiin (Viola canina subsp. canina) ja ei-mätästävään isoaho-orvokkiin (Viola canina subsp. ruppii, aiemmin subsp. montana). Pikkuaho-orvokki kukkii toukokuusta kesäkuuhun ja iso-aho-orvokki kesäkuusta heinäkuuhun. Aho-orvokki on useamman hopeatäpläperhosen toukan, muun muassa ketohopeatäplän tärkeä ravintokasvi. Elias Lönnrotin kokoamassa Flora Fennicassa kasvin käytöstä mainitaan: "Kukista taidetaan valmistaa viola-siirappia, kun terälehdet liotetaan vedessä, keitetään ja sokuria pannaan sekaan. On hyödyllistä lapsillen yskässä." == Lähteet == * === Viitteet === == Aiheesta muualla == * * Pinkka, Lajintuntemuksen oppimisympäristö: Aho-orvokki (Viola canina) * Pohjolan kasvien pauloissa: Viola canina subsp. canina - aho-orvokki subsp. pikkuaho-orvokki * Pohjolan kasvien pauloissa: Viola canina subsp. ruppii - aho-orvokki subsp. isoaho- orvokki * Pohjolan kasvien pauloissa: Viola canina subsp. ruppii x riviniana - aho-orvokki subsp. isoaho-orvokki x metsäorvokki * Pohjolan kasvien pauloissa: Viola canina subsp. ruppii x stagnina - aho-orvokki subsp. isoaho-orvokki x rantaorvokki *ITIS: Viola canina *United States Department of Agriculture (USDA): Viola canina Luokka:Orvokit
Päihdevalistus

Päihdevalistus (myös huumevalistus) on valistustyötä, jonka tarkoituksena on lisätä ihmisten tietoisuutta päihteiden käytön haitoista, edistää päihteettömiä elintapoja sekä terveellisiä elintapoja. Tätä kautta päihdevalistuksen tavoitteena on vähentää päihteiden käyttöä sekä päihteiden aiheuttamien vahinkojen, kuten esimerkiksi liikenneonnettomuuksien ja sairauksien, vähentäminen. Päihdevalistuksen piiriin kuuluvat alkoholi, tupakka ja huumausaineet. Päihdevalistuksen toimivuudesta ei ole takeita. Kun aiheesta puhutaan ympäristössä ja kaveripiirissä, se alkaa kiinnostaa. Myös sellainen populaarikulttuuri, jossa huumeiden käyttö esitetään myönteisenä asiana, lisäävät kiinnostusta huumeita kohtaan. Terveyden ja hyvinvoinnin laitoksen erikoissuunnittelija Elina Kotovirta uskoo, että perinteinen huumevalistus on saattanut jopa lisätä nuorten kiinnostusta kannabiksen kokeiluun. Ruotsalaisen Alkoholi- ja huumevalitustyön keskusliiton vuosituhannen alusta olevan tutkimuksen mukaan valistukseksi tarkoitettu työ saattaa pikemminkin herättää oppilaissa halun kokeilla alkoholia. Kun Suomi liittyi Kansainväliseen oopiumisopimukseen vuonna 1922, lääkintöhallitus katsoi että huumekysymys oli arkaluontoinen ja valistustyö pitäisi toteuttaa huolellisesti, koska valistuksella saattoi pahimmillaan olla odotettua päinvastainen tulos. Päihdevalistuksesta on kokeiltu myös sellaista menetelmää, jossa nuoret puhuvat päihteistä keskenään. Nuorten keskinäinen päihdevalistuksen menetelmä Skarppi on saanut vuoden 2011 Hyvä käytäntö -palkinnon.Nuorten keskinäinen päihdevalistus sai palkinnon toimivuudestaan Yle 17.3.2011. == Katso myös == * Ehkäisevä päihdetyö * Seksivalistus == Lähteet == == Aiheesta muualla == * Preventiimi - Nuorisoalan ehkäisevän päihdetyön osaamiskeskus . * Sokeista pisteistä valaistumiseen. Kriittisen kannabisvalistuksen tietoperustaa rakentamassa. * Se toimii sittenkin – kuinka päihdevalistuksesta saa selvää Nuorisotutkimusverkosto/Nuorisotutkimusseura, julkaisuja 116. 2011. * Huumevalistuksia haistelemassa Helsingin Sanomat 1.5.2012. * Kouluvihkon sisältö järkytti: nastolalaisessa koulussa suoraa puhetta huumeista tokaluokkalaisille Etelä-Suomen Sanomat 20.2.2015. * Narkomaanin tarina hiljentää oppilaat Yle 10.11.2015. * Kauhutarina jumppasalissa ei opeta nuorelle elämäntaitoja Turun Sanomat 9.11.2016. Luokka:Päihdepolitiikka
Elsa Laula Renberg

Elsa Laula-Renberg (o.s. Laula, 29. marraskuuta 1877 Tärnaby, Ruotsi – 22. heinäkuuta 1931 Mosjøen, Norja) oli eteläsaamelainen aktivisti, poliitikko ja kirjoittaja. Laula oli kotoisin ja varttui porosaamelaisperheessa Ruotsissa eteläsaamelaisten alueella lähellä Dikanäsia. Hänen isänsä oli Norjan Susendalista kotoisin ollut Lars Thomasson Laula ja äiti Kristina Josefina Larsdotter. Elsa Laula valmistui kätilöksi Tukholmassa, jossa asuessaan hän oppi yhdistystöitä. Valmistuttuaan hän palasi kotiseudulleen. Hän on ensimmäinen saamelaisnainen, joka on julkaissut kirjoituksiaan. Vuonna 1904 Elsa Laula kirjoitti ja kustansi 30-sivuisen kirjasen nimeltä Infør lif eller död? Sanningsord i de Lappska förhållandena. Kirjasessa hän käsitteli saamelaislasten kouluasioita, saamelaisten äänioikeuksia, saamelaista maanomistusoikeuksia, ja saamelaisyhdistysten asioita sekä Ruotsin hallituksen assimilointipolitiikkaa ja vallitsevaa sosiaalisen darwinismin ideologiaa. Laulan toiminnan vaikutuksesta Ruotsin saamelaiset kokoontuivat vuonna 1904 Tukholmaan ja perustivat saamelaisia kokoavan Lapparnas Centralförbund -järjestön. Järjestö julkaisi vuosina 1904 ja 1905 omaa sanomalehteä (Lapparnas Egen Tidning), jota useat samoihin aikoihin perustetut eteläsaamelaiset järjestöt tukivat. Tukijoihin kuului Laulan kostiseudun Fatmomokke lapförening. Laula kirjoitti aktiivisesti lehdistöön ja pyrki päästä tapaamaan hallituksen ministereitä ja jopa Ruotsin kuningasta. Alkujaan hän käsitteli saamelaisten asioita Ruotsissa. Vuonna 1908 hän meni naimisiin Norjan puolelta olevan porosaamelaisen Thomas Renbergin kanssa, ja muutti perheineen Norjan puolelle Nordlandin Vefsniin sekä jatkoi poliittista toimintaansa sieltä käsin. Elsa ja Thomas Renberg saivat yhteensä kuusi lasta. Elsa kuoli 54-vuotiaana tuberkuloosiin Brønnøyssa. Laula-Renbergin julkinen toiminta oli edistyksellistä ja poikkeuksellista sen ajan naiselle. Hänen toimintansa ja kirjoituksensa herättivät runsaasti vastustusta hallinnossa, ja hän kohtasi vaikeuksia toimiessaan silloisia poliittisia kanavia pitkin. Koska Laula-Renberg ymmärsi naisten merkityksen julkisten asioiden hoitamisessa ja yhteiskunnan valtarakenteiden muutoksessa hän toivoi, että saamelaisnaiset järjestäytyisivät. Hän oli vakuuttunut että saamelaisnaiset ja -miehet pystyisivät työskentelemään tehokkaasti yhdessä kansansa parhaaksi omien vahvojen järjestöjensä välityksellä. Vuonna 1910 perustettiin ensimmäinen saamelaisnaisten yhdistys (Brurskanken Samiske Kvindeforening). Sen tavoitteena oli perustaa koulu Nordlandiin ja jakaa oppia saamelaisille. Vuonna 1917 Elsa Renbergin toiminnan seurauksena Trondheimissä järjestettiin ensimmäinen Norjan ja Ruotsin saamelaisia koonnut Saamelaisten kansalliskokous (:no:Samemøtet i 1917), jota seurasi kaksi myöhempää kansalliskousta. Elsa Laulan syntymäpäivä 29. marraskuuta on yksi saamelaisten liputuspäivistä. == Lähteet == ==Aiheesta muualla== * Nainen, joka kokosi saamelaiset, Yle Areena Luokka:Saamelaiset henkilöt Luokka:Kansalaisaktivistit Luokka:Vuonna 1877 syntyneet Luokka:Vuonna 1931 kuolleet
Markus Peltonen

Markus Peltonen (s. 26. syyskuuta 1981) on Turusta kotoisin oleva entinen suomalainen lentopalloilija. Peltonen oli pelipaikaltaan keskitorjuja ja on 198 cm pitkä. Hän on saavutti urallaan muun muassa Suomen mestaruuden, Suomen cupin voiton, SM-hopean ja -pronssin. Peltonen päätti uransa kauden 2010-11 hopeamitaleihin. == Ura == Peltonen aloitti lentopallon pelaamisen virallisesti vasta 17-vuotiaana, kun hän alkoi pelata sarjatasoilla. Ennen virallisesti aloittamista hän oli vain pelannut omaksi ilokseen kaveriporukan kesken. Peltonen kehittyi nopeasti lentopallon saralla ja nousi SM- liigajoukkue Raision Loimun farmijoukkueeseen. Kehitys jatkui edelleen nousujohteisena, ja Peltoselle tarjottiin sopimusta SM-liigaseura Napapiirin Palloketuista. Peltonen ei jättänyt tilaisuutta käyttämättä ja suuntasi Rovaniemelle. Napapiirin Palloketuissa hän voitti kaudella 2005–2006 Suomen Cupin mestaruuden Raision Loimun nenän edestä, sekä SM-liigan runkosarjan. Pudotuspeleissä Napa hyytyi lopulta neljänneksi. Kauden jälkeen Peltonen jatkoi uraansa Rovaniemen uudessa seurassa, Santasportissa. Santasport oli Napapiirin Pallokettujen ja Perungan Poikien yhdistämä seura. Peltonen voitti kauden päätteeksi suomenmestaruuden, ja kauden aikana Santasportin joukkue oli ottanut kovia päänahkoja Euroopan Cupin kentiltä. Kauden jälkeen Peltonen vaihtoi seuraa Rovaniemeltä Vammalaan ja alkoi pelata Vammalan Lentopallon väreissä. VaLePassa Peltonen voitti SM-pronssia ensimmäisellä kaudellaan 2008. == Muuta == Vammalassa Peltonen toimii pelatessaan samanaikaisesti luokanopettajana, joksi hän valmistui Rovaniemellä opiskellessaan ja pelatessaan. Markuksen pikkuveli Kaius Peltonen on myös SM-liigatason lentopalloilija. Veljekset pelasivat samassa joukkueessa kaudella 2008-2009. == Saavutukset == * Suomenmestaruus 2007 * SM-pronssia 2008 * Suomen cupin voitto 2005 == Joukkueet == 2002-2003 Napapiirin Palloketut 2003-2004 Napapiirin Palloketut 2004-2005 Napapiirin Palloketut 2005-2006 Napapiirin Palloketut 2006-2007 Rovaniemen Santasport 2007-2008 Vammalan Lentopallo 2008-2009 Vammalan Lentopallo 2009-2010 Vammalan Lentopallo Luokka:Suomalaiset lentopalloilijat Luokka:Vuonna 1981 syntyneet Luokka:Elävät henkilöt
Copa Mundial

Copa Mundial on Adidaksen valmistama jalkapallokenkä. Copa Mundial tuli myyntiin 1982 , mutta iästään huolimatta se on edelleen hyvin suosittu. Kengän päällys on valmistettu kengurunnahasta. Kengässä on kiintonastat. Adidas World Cup on muuten vastaavanlainen kenkämalli, paitsi että siinä on vaihtonastat. ==Tunnettuja Copa Mundialin tai World Cupin käyttäjiä== * Jari Litmanen * Roman Eremenko * Jussi Jääskeläinen * Otto Fredrikson * Xabi Alonso * Ricardo Carvalho * Javier Zanetti ==Lähteet== Luokka:Kengät Luokka:Jalkapallovarusteet Luokka:Nahkavaatteet sv:Adidas#Uppgång till världsföretag
Raitoja rakkaudessa

Raitoja rakkaudessa () on Manchesterin kampaamomaailmaan sijoittuva brittiläinen tv-draamasarja, jota esitettiin alun perin vuosina 2002–2005. Sarjan alussa Allie ja Gavin ovat rakastavaisia ja liikekumppaneita. Heillä on kampaamo, jossa työskentelevät Allien siskot Sydney ja Darcey. Allie ja Gavin kokevat suuren šokin, kun tien toiselle puolelle perustetaan kilpaileva kampaamo Allien entisen poikaystävän Finnin ja tämän vaimon Mian toimesta. Tästä eteenpäin luvassa on pettämistä, eroja, salattuja lapsia, mustasukkaisuutta ja palavaa intohimoa. Suomessa sarjaa ovat esittäneet Yle TV1 (nimellä Leikaten) ja Subtv. __notoc__ ==Pääosissa== ===Näyttelijät=== *Sarah Parish – Allie Henshall *Jason Merrells – Gavin Ferraday *Christine Stephen-Daly – Melissa Devereux *Angela Griffin – Darcey Henshall *Sian Reeves – Sydney Henshall *Annette Badland – Brawdie Henshall *Bill Thomas – Tom Henshall *Pearce Quigley – Eugene Eubank *James Midgley – Shane Ince ===Tuotantotiimi=== *Debbie Horsfield – käsikirjoittaja *Diederick Santer – tuottaja ==Aiheesta muualla== *Sarjan kotisivut Luokka:2000-vuosikymmenen brittiläiset draamasarjat Luokka:BBC:n televisio-ohjelmat
Bartolomé de las Casas

Bartolomé de las Casas (24. elokuuta 1484 Sevilla - 17\. heinäkuuta 1566 Madrid)britannica.com: Bartolomé de Las Casas oli espanjalainen piispa ja teologi. Hän oli Chiapasin ensimmäinen piispa. Las Casas oli aikansa ristiriitaisimpia henkilöitä. Hänen kirjoitustensa syynä pidetään suurelta osin ns. mustan legendan syntymistä. Bartolomé de las Casas johti intiaanien puolesta käytävää taistelua espanjalaisia encomenderoja vastaan usean vuosikymmenen ajan. Las Casas liittyi vuonna 1522 dominikaaneihin Santo Domingossa, ilmeisesti Domingo de Betanzosin neuvosta, tultuaan petetyksi ja väärin kohdelluksi yrityksessään perustaa intiaanien ja espanjalaisten keskinäisen yhteisön nykyisen Venezuelan rannikolle. Las Casas teki kahdeksan matkaa Espanjaan puolustaessaan intiaanien oikeuksia. Vuodesta 1547 lähtien Las Casas oleskeli Espanjassa palaamatta enää Uuteen Espanjaan. Sieltä käsin hän jatkoi intiaanien puolustamista ja toimi tarmokkaasti encomienda- järjestelmän lakkauttamiseksi, jonka johdosta hänestä tuli hyvin vihattu henkilö Uuden Maailman encomenderojen keskuudessa. Hänen vihamiehiään oli esimerkiksi fransiskaani Toríbio de Benavente, joka kertoo polttaneensa Las Casasin Uuteen Espanjaan lähettämiä kirjoituksia. Myös Espanjan johtava humanisti Juan Ginés de Sepúlveda toimi tarmokkaasti Las Casasia vastaan. ==Lähteet== * Casas, Bartolomé de las; Brevísima relación de la destrucción de las Indias. Madrid. * Casas, Bartolomé de las Indias; Historia de las Indias. * Hanke, Lewis; The Spanish Sruggle for Justice in the Conquest of America. Boston 1965. ===Viitteet=== ==Aiheesta muualla== *Mirror of the Cruel and Horrible Spanish Tyranny Perpetrated in the Netherlands, by the Tyrant, the Duke of Alba, and Other Commanders of King Philip II Las Casas, Bartolome de Las Casas, Bartolome de Las Casas, Bartolome de Luokka:Katoliset piispat Las Casas, Bartolome de Las Casas, Bartolome de
Viasat History

Viasat History on Viaplay Groupin omistama maksullinen tv-kanava, joka esittää historiaohjelmia ja kulttuuridokumentteja. Viasat aloitti kanavan uusien ohjelmien suomenkielisen tekstityksen 1. syyskuuta 2007. Kanavan lähetysaika on joka päivä aamuseitsemästä keskiyöhön saakka. Viasat History näkyy myös Ruotsissa, Norjassa ja Tanskassa. ==Aiheesta muualla== * Viasat Historyn kotisivut * Viasat Historyn kotisivut * Viasat Historyn kotisivut Luokka:Televisiokanavat Luokka:Vuonna 2004 perustetut televisiokanavat
Eric Singer Project

Eric Singer Project on yhdysvaltalainen hard rock -yhtye, jonka perusti vuonna 1996 Kiss-yhtyeen rumpali Eric Singer erotessaan Kissistä ennen paluutaan yhtyeeseen 2000-luvulla, jonka seurauksena Eric Singer Project hajosi. Vuonna 2004 Ericin liittyessä kolmannen kerran Kissiin, hän perusti ESP:n toisen kerran. Yhtye on konsertoinut Suomessa yhden kerran vuonna 2005, ja saapui Suomeen toisen kerran 22. helmikuuta 2009, Helsingin Nosturiin. == Jäsenet == * Eric Singer – rummut, laulu * Bruce Kulick – soolokitara * John Corabi – kitara, laulu * Chuck Garric – basso, laulu == Diskografia == * * * * Live at the Marquee (DVD) Luokka:Yhdysvaltalaiset hard rock -yhtyeet Luokka:Yhdysvaltalaiset metalliyhtyeet
Ympäristötaloustiede

Ympäristötaloustiede soveltaa taloustieteen menetelmiä ympäristönsuojelua koskeviin kysymyksiin. Tyypillisiä tutkimuskohteita ovat muun muassa ilmansaasteet, vesistönsuojelu, ympäristömyrkyt, jätteet ja ilmastonmuutos. Ympäristötaloustieteeseen luetaan usein myös luonnonvarataloustiede, joka tarkastelee luonnonvarojen tehokasta hyödyntämistä. Tarkasteltavia seikkoja ovat elinympäristön laatu sekä luonnonhoidollisten toimenpiteiden kustannusten arvioiminen. Ympäristötaloustieteeseen kuuluvia selvityksiä on tehty eri luonnonsuojelullisten hankkeiden suhteen, kuten Natura 2000-verkon hyötyä metsien suojeluun. == Historia == Ympäristötaloustieteen synty ajoittuu 1960-luvulle kun ympäristön tilan heikkenemiseen ja ihmisen vaikutukseen ekosysteemeissä alettiin kiinnittää laajemmin huomiota. Kenties keskeisin lähestymistapa ympäristötaloustieteen ongelmiin on perinteisesti ollut ulkoisvaikutuksien tarkastelu. Muita lähestymistapoja ovat olleet hyvinvointitaloustiede sekä kasvuteoria, ja etenkin myöhemmin taloudellisen ohjailun sääntelyn taloustiede sekä kestävä kehitys.David Pearce: An Intellectual History of Environmental Economics. Annual Review of Energy and the Environment, Vol. 27: 57–81, Marraskuu 2002. == Teoria == Varsin tavallinen ympäristötaloustieteellinen näkemys on, että tavanomaisessa taloustieteellisessä on taipumusta jättää ympäristöongelmat ja monet muut ulkoisvaikutukset tarkastelun ulkopuolelle. Siten toiminnan kokonaiskustannukset jäävät aliarvioiduksi ja ihmisten hyvinvointi maksimoimatta. Tyypillinen ratkaisukeino on tarjota taloudellisille toimijoille kannusteita, yleensä julkisen vallan taholta, ja korjata toimintaa ulkoisvaikutukset huomioivaan suuntaan. Esimerkkejä tällaisista keinoista ovat ympäristöverot sekä päästökauppa. Ympäristötaloustiede erottuu ns. vihreästä taloustieteestä siten, ettei perinteisen akateemisen taloustieteen perusoletuksia tai menetelmiä hylätä, vaan niitä täydennetään ympäristövaikutusten huomioimisella. ==Lähteet== *